Geleende goed | SkalkSkryf
« O Boerevolk, (skisofrene Volk?)
Julie 3, 2010 deur Louwie Koos van der Merwe skryf in ‘Sarie’ oor sy belewenis van die Afri-Franse konsert wat hy by die KKK bygewoon het. Dit is so pragtig geskryf dat dit selfs vir hierdie ou sinikus `n nattigheid in die oog gebring het. Ek glo Koos (en Sarie) sal nie omgee as ek sy slotopmerking met julle deel nie.
“Skoonheid. Verwondering. Betowering. Oorrompeling. Hierdie is nie luukses nie. Dis die water en asem en kos van die siel. Iets in `n mens weet op `n aand soos daardie aand in die Klein-Karoo dat daar `n hunkering is na `n mooiheid wat groter is as die lewe. Sonder hunkering verloor ons hoop. Die volmaakte pyn van hunkering is ons behoud. Soos `n ontwykende beminde gee dit ons rede om te wees. `n Rede om te wil. `n Rede om te glo in môre.
Ja, ons is skepsels van verlange. In ons wese weet ons daar is meer. En mooier. Musiek is `n eggo. Van `n plek. Ons sal bly verlang. Tot die groot konsert begin. En ek wil daar wees.”
Posted in Louwie | Tagged Die groot konsert, Verlange, Verwondering | 4 Kommentaar	4 Responses
op Julie 4, 2010 at 9:30 nm Joh
… dat daar `n hunkering is na `n mooiheid wat groter is as die lewe.
Dis so mooi gestel.
op Julie 7, 2010 at 12:59 nm Nadenker
Hierdie man het verwoord wat ek somtyds voel as ek na die natuur en heelal kyk in boeke, tv, of self in die bos is ens. Baie mooi!
op Julie 8, 2010 at 9:37 nm Louwie
Skepsels van verlange is ons, Nadenker. Ek dink selfs Andrew voel die ding aan sy lyf daar op die berg saam met sy hond.
Sal moet kyk of die Afri-franse ding nie hier naby ons gaan gebeur nie. Kan die moeite werd wees om te gaan luister.
Is daar iemand anders wat dit al gaan beluister het? As daar is, laat weet wat julle daarvan dink.
op Julie 9, 2010 at 7:39 vm demoerin
Yip, mens hoef nie die taal te verstaan om iets ongelooflik mooi te waardeer nie. Ek sal maar erken, daar is een song wat my altyd in snot en trane wil laat uitbars, ek kannie verduidelik hoekom nie, maar dit is net so roerend. Dit is Nessum Dorma.